open-index/open-wikipedia-markdown huggingface dataset:
Sportsklubben Snøgg

**Sportsklubben Snøgg** (stiftet 5. mars 1905) er et idrettslag fra Notodden. Snøgg har grupper for bryting, fotball, friidrett, skisport, skøyter, svømming og turn. Idrettslaget *Tell* (stiftet 1917) gikk inn i Snøgg i 1932.

## Bryting
Aage Eriksen var medlem i Snøgg Bryting, og vant OL-sølv i (daværende) lettvekt i stilarten gresk-romersk. Han har også vært norsk mester i fristil-bryting og gresk-romersk.

## Fotball

Snøgg har tidligere hatt et A-lag for herrer på øverste nivå i norsk fotball.

## Referanser




## Litteratur
*
*
*

## Eksterne lenker
* Snøgg Bryting 
* Snøgg Fotball
* Snøgg Friidrett
* Snøgg Ski
Orchard Park

**Orchard Park** er en by sør for Buffalo i staten New York. Innenfor byen **Orchard Park** ligger også landsbyen ved samme navn, Orchard Park. Orchard Park er en av de sydlige byene i Erie County.

## Historie
I 1803 kjøpte Didymus C. Kinney og hans kone Phebe (Hartwell) land og bygget en stue i det sørvestre hjørnet av byområdet. Året etter bosatte migrerende kvekere seg der.

Byen ble skilt fra byen Hamburg i 1850 og fikk først navnet «Town of Ellicott», oppkalt etter Joseph Ellicott, en  agent for Holland Land Company. I løpet av måneder ble navnet endret til «Town of East Hamburgh». Rundt 1934 ble byen døpt om til Orchard Park, etter hovedbosetningen.

Tidlig på 1900-tallet brant en stor del av de sentrale delene av landsbyen Orchard Park ned omkring South Buffalo Street.

## Referanser


## Eksterne lenker
*
Norsk Havbrukssenter

**Norsk Havbrukssenter AS** er et besøks- og utviklingssenter for havbruk. Senteret ligger på Toft, i Brønnøy kommune og samarbeider med flere oppdrettsselskaper og leverandører til oppdrettsnæringen.

Norsk Havbrukssenter kom i drift våren 2008, og var ferdig med et oppdrettsanlegg med drifts- og mottagelsesbygning i slutten av 2008. Oppdrettsanlegget er tilgjengelig fra land via en lang flåte. I anlegget er det blant annet en moderne fôrflåte, fôringsanlegg, kontrollrom, undervannskamera, laksemerder, torskemerder og et lite akvarium.

Senteret er åpent for publikum og har blant annet besøk fra barnehager, skoler, turister, lokalbefolkning og aktører i havbruksbransjen. I 2009 hadde senteret rundt 2.500 besøkende. Virksomheten arbeider med en videreutvikling av sitt reiselivskonsept.

Det har vært utført, og pågår, flere vitenskapelige forsøk og tester i anlegget. Norwegian Center of Expertise Aquaculture kjører sitt prosjekt Northern Cod i anlegget og i 2010 vil det testes ut en lukket merd, i samarbeid med bl.a. Teknologisk Institutt og Plastsveis AS.

Styreleder for selskapet er Bjarne Mørk-Eidem, som blant annet har bakgrunn som fiskeriminister. Nestleder er Paul Birger Torgnes. Daglig leder er Arnfinn Torgnes.

## Referanser
Havbruk

**Havbruk** er akvakultur i sjøvann, det vil si fiskeoppdrett, skalldyroppdrett og dyrking av planter og alger i havet, i fjorder eller i kunstige basseng med sjøvann. Akvakultur er et videre begrep, ettersom det også omfatter denne typen virksomhet i ferskvann.

## Fiskeoppdrett

Laks eller atlanterhavslaks *(Salmo salar)* oppdrettes i merder, og det er få land i verden der de naturgitte forhold ligger til rette for lakseoppdrett i sjø. Blant annet er den gunstigste vanntemperaturen mellom 8 °C og 14 °C. Norge er verdens største produsent av oppdrettslaks med 1253 tusen tonn som er cirka halvparten av verdens produksjon (tall fra 2018). Chile er nest størst med 677 tusen tonn, videre følger Storbritannia (153), Canada (145), Færøyene (72), Australia (61), USA (19), Irland (14) og Island (14). Kina startet med oppdrett av atlanterhavslaks i 2019.

Andre fiskeslag som det drives oppdrett på er bl.a. sjøørret, torsk, kveite, piggvar og steinbit.
Leppefisken berggylt oppdrettes for å brukes i bekjempelsen av lakselus.

## Skalldyroppdrett

Skalldyroppdrett er oppdrett av krepsdyr og skjell og pigghuder. Eksempler på arter er blåskjell, hummer, kamskjell, kongekrabbe, kreps, kråkeboller og østers.

## Algeoppdrett

Dyrking av tang og tare bl.a. for bruk til mat har lang tradisjon i Asia. Der dyrkes også mikroalger.

## Se også
*Akvakultur i Norge

## Referanser


## Eksterne lenker
* 
* 
*NOU 2019: 18 Skattlegging av havbruksvirksomhet regjeringen.no
Salvatore

:*For det norske elektronikabandet, se [[Salvatore (band)]]*.

**Salvatore** er et italiensk mannsnavn dannet av det vulgærlatinske navne *Salvator*, som betyr «frelser».

## Utbredelse
*Salvatore* er et svært utbredt navn i Italia. Det er også en del brukt i Belgia. I Spania brukes formen *Salvador*

|}

## Kjente personer med navnet
Personene i listen er ordnet kronologisk etter fødselsår.
* Salvatore Ferragamo (1898–1960), italiensk skodesigner
* Salvatore Quasimodo (1901–1968), italiensk forfatter og nobelprisvinner
* Salvador Dali (1904–1989) spansk maler (surrealisme)
* Salvatore Riina (1930–2017), italiensk mafiaboss
* Salvatore Adamo (f. 1943), belgisk komponist og sanger
* Salvatore Lazzaro (f. 1971), italiensk skuespiller
* Salvatore Cascio (f. 1979), italiensk skuespiller

## Referanser


## Eksterne lenker
*
Bo Yibo

**Bo Yibo** (kinesisk: 薄一波, pinyin: *Bó Yībō*; født 17. februar 1908 i Dingxiang i Shanxi i Kina, død 15. januar 2007 i Beijing) var en kinesisk kommunistisk politiker.

## Liv og virke
### Bakgrunn
Bo Yibo var en håndverker som produserte papir. Familien var så fattig at den så seg nødsaget å drukne en av Bo Yimos nyfødte brødre ettersom de ikke hadde råd til å fø han opp. Som student var  Bo politisk aktiv, og organiserte ved en anledning en protest mot lokale landskatter. Etter høyskoletiden i Taiyuan begynte han på Pekinguniversitetet. 

### Politisk karriere
Bo ble i 1925 medlem av Det kinesiske kommunistparti; det var bare fire år etter at partiet var blitt stiftet. Han var sentral i organiseringen av den væpnede kinesiske motstand mot de invaderende japanske styrker under den annen sino-japanske krig. Bo inkorporerte krigsherren  Yen Hsi-shan i Folkets frigjøringshær; det innebar et styrketilskudd på mer enn 200.000 mann.

Under den kinesiske borgerkrig samarbeidet Bo med Liu Shaoqi. Etter krigen ble han førstesekretær for Det kinesiske kommunistpartis sentralkomites byrå  (1949–1954). Frem til desember 1953 var Bo finansminister for Folkerepublikken Kina; da overtok Deng Xiaoping. 

Fra 1956 og frem til begynnelsen av kulturrevolusjonen og igjen fra 1979 til 1982 var han medlem av Det kinesiske kommunistpartis politbyrå, stedfortredende statsminister, formann for den statlige næringskommisjon og stedfortredende formann for det kinesiske statsrådet. 

Under kulturrevolusjonen ble Bo kastet i fengsel av Jiang Qing på grunn av sine «prodemokratiske aktiviteter».  Han ble regnet som en av «de 61 overløpere», en gruppe av kommunistiske kadrer som ble løslatt fra Kuomintang-fengsler ved utbruddet av den annen sino-japanske krig. Han satt i fangenskap i femten år. Også hans sønner og døtre (Bo Xiyong, Bo Xilai, Bo Xicheng og Bo Xining) ble fengslet eller sendt til landets fattigste områder.

Bo var likesom Deng Xiaoping blant de såkalte «åtte udødelige», som enn inn i 1990-årene øvde sterk innflytelse på kinesisk politikk. I denne perioden falt også aksjonene mot demokratibevegelsen på Den himmelske freds plass i Beijing i 1989.

Han sønn Bo Xilai var fra 2004 til 2007 handelsminister for Kina, og ble i november 2007 partisjef i byprefekturet Chongqing og medlem av Politbyrået.

## Referanser


## Litteratur
* Donald W. Klein og Anne B. Clark: *Biographic dictionary of Chinese communism 1921-1965*. Harvard East Asian series, 0073-0491 ; 57. Cambridge, Mass., 1971. ISBN 0-674-07410-6

## Eksterne lenker
* "Bo Yibo, Leader Who Helped Reshape Chinese Economy, Dies at 98" (New York Times 17. januar 2007)
Indonesias kvinnelandslag i fotball

**Indonesias kvinnelandslag i fotball** representerer Indonesia i internasjonal fotball. Landslaget stilte allerede i Asiamesterskapet i 1977, der de kom til semifinalen. De tapte både den (mot Thailand) og påfølgende bronsefinale (mot Singapore), og fikk dermed en fjerdeplass (av seks lag). I mesterskapet i 1981 var imidlertid motstanden noe vanskeligere, og Indonesia endte sist i sin gruppe. Det gikk bedre i mesterskapet i 1986, da Indonesia havnet i en lett pulje og kom til semifinalen. Der ble det imidlertid et stygt tap for Kina, og også bronsefinalen tapte Indonesia.

Indonesia viste også i neste mesterskap at de hadde en lei tendens til å slippe inn mål mot god motstand for lett. Der Hongkong tapte 0-3 mot Japan, tapte Indonesia 0-11 mot samme motstander, noe som kostet Indonesia avansement. Deretter har ikke Indonesia deltatt i Asiamesterskapet. Imidlertid tapte Indonesia kampen om avansement til andre kvalifiseringsrunde i 2006 på myntkast.

Indonesia har aldri deltatt i fotball i Asia-lekene, og unntaksvis i de Sørøstasiatiske leker, der de stort sett har endt sist. 

## Eksterne lenker
* Indonesias fotballforbunds hjemmeside
Karlstad (Målselv)

**Karlstad** er ei bygd i Målselv kommune i Troms, midt mellom Bardufoss og Finnsnes.
Bygda ligger på vestsida av Målselva, et av landets beste lakseførende vassdrag. Fylkesvei 855 passerer gjennom bygda, og fylkesvei 179 går fra Karlstad til Kjerresnes ved munningen av Målselva.  Om vinteren når elva er islagt er det farbar bilvei over elveisen.

Karlstad skole har elever fra 1-7 klasse fra den nedre delen av Målselv kommune. 

## Referanser
Europavei 20

**Europavei 20** går mellom Shannon i Irland og St. Petersburg i Russland. Veiens lengde er rundt 1880 km.

Trasé fastlagt av UNECE: Shannon – Limerick – Portlaoise – Dublin ... Liverpool – Manchester – Bradford – Leeds – Hull ... Esbjerg – Kolding – Middelfart – Odense – Korsør – Køge – København – Malmö – Helsingborg – Halmstad – Göteborg – Orebro – Arboga – Eskilstuna – Södertälje – Stockholm ... Tallinn – St. Petersburg.

Frem til 1992 hadde den danske delstrekningen betegnelsen E66.

I Storbritannia er veien ikke skiltet som europavei. Det er ingen fergeforbindelse mellom Kingston upon Hull og Esbjerg. Alternative ferger er Harwich–Esbjerg eller Kingston upon Hull–Rotterdam.

De spektakulære broene Storebæltbroen og Øresundsbroen ligger langs E20.

## Knutepunkter

Se også Europavei 20 (Danmark) og Europavei 20 (Sverige) for detaljerte beskrivelser av veiene.
}

|}

## Eksterne lenker
Stine Larsen

**Stine Elisabeth Larsen** (født 5. november 1975 i Bergen) er en norsk friidrettsutøver som representerer klubben BFG Fana.

Hun var Norges fremste, kvinnelige utøver på de lange distansene i flere år, men oppnådde aldri de samme internasjonale resultatene som Grete Waitz og Ingrid Kristiansen.

Larsen vant den svenske halvmaratonen Göteborgsvarvet både i 2000 og 2001. I 2003 vant hun Torino Marathon på tiden 2.27,12.

Hennes beste maraton-plasseringer fra internasjonale mesterskap er 17.-plass i VM 2003 i Paris. I OL 2004 i Aten endte hun på 24.-plass.

Stine Larsen har NM-gull på halvmaraton fra 1999. I tillegg har hun flere sølv- og bronsemedaljer fra 5000 meter, 10000 meter og terrengløp.

## Personlige rekorder

## Referanser


## Eksterne lenker
*
Kystfly

**Kystfly** (*Stilbia anomala*) er en sommerfugl som tilhører familien nattfly (Noctuidae). Denne arten er knyttet til kystlynghei og finnes bare langs kysten av Vestlandet i Norge.

## Utseende
Et middelsstort (vingespenn 30 – 36 mm), slankt, grått nattfly. Med sin forholdsvis slanke kropp kan arten minne mer om enkelte bjørnespinnere enn om et nattfly. Det er markert forskjell i farge mellom kjønnene. Hannen er lyst grå, forvingen har markerte, lyse, nyre- og ringmerker og en mørk lengdestrek midt på vingens bakre del, som ender i gafler i hver ende. Vingene er bredere enn hos hunnen. Hunnens forvinger er omtrent ensfarget mørkegrå. **Bakvingen** er ganske stor og gråhvit.

## Levevis
Arten er knyttet til kystlynghei. Larven lever på smyle (*Deschampsia flexuosa*), kanskje også på andre gress. Den klekkes i august, overvintrer og har fullført utviklingen i april. Da den er aktiv om vinteren, er den avhengig av et mildt vinterklima. De voksne sommerfuglene flyr om natten i august og kommer gjerne til lys.

## Utbredelse
Kystflyet finnes bare langs vestkysten av Europa fra Portugal i sør til Midt-Norge i nord. I Norge er den stedvis forholdsvis vanlig på egnede steder fra Farsund i sør til de ytre delene av Møre og Romsdal.

## Kilder
* Norges sommerfugler – Kystfly http://www.toyen.uio.no/fagene/zoologi/insekter/norlep/noctuidae/anomala.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* *Stilbia anomala* på UK moths: https://web.archive.org/web/20071106210356/http://www.ukmoths.org.uk/show.php?bf=2394
## Eksterne lenker
*
Aino Hivand

**Aino Hivand** (født 3. mai 1947 i Bugøyfjord i Sør-Varanger kommune) er samisk billedkunster og barnebokforfatter med en ekspresjonistisk og abstrakt stil.

Aino Hivand gikk Husflid og estetiske fag, ved Dalane videregående skole i skoleåret 1986/87 og studerte ved Stavanger Kunstskole, Croquis/akt, våren 1986. Hivand er i dag bosatt i Samuelsberg i Kåfjord kommune i Troms.

## Separatutstillinger
* 1989 Galleri du Nord, Stavanger
* 1991 Galleri Bryggerhuset, Egersund
* 1996 SDG, Samisk Kunstsenter, Karasjok
* 1999 Bugøyfjord Grendehus
* 1999 Saviomuseet, Kirkenes
* 2001 Kunstnerhuset, Gvarv
* 2006 Galleri NK, Vardø
* 2008 Finnmark fylkeskommunes gjesteatelier, Vadsø
* 2010 Parkalompolo, Sverige
* 2014 Várjjat Sámi Musea (Varanger Samiske Museum)
* 2015 Samtidsmuseet for nordlige folk

## Offisielle konkurranser
* 1989 Arctic Produkt – produktkonkurranse – vunnet 1. premie.
* 1990 Prosjekt Neiden A/L – produktkonkurranse – vunnet 1. og 2. premie.
* 1991 Sør-Varanger Sameforening – Logokonkurranse – 1. premie.
* 1992 Sør-Varanger Kongegave 1992 – vunnet 3. premie.
* 1996 Sálas – Logokonkurranse – 1. premie.

## Stipender
* 2000 John Savio stipend.
* 2001 SKFV, Reisestipend.
* 2004 Sámiraddi / Samerådets arbeidsstipend.
* 2009 SKFV, Materialstipend.
* 2012 SKFV, Materialstipend.

## Priser
* 2000 Jelovica-pris, fra Word festival art on paper, Sloveni.

## Bibliografi
* 1997 *[http://urn.nb.no/URN:NBN:no-nb_digibok_2009010600102 Sáhpán-Bánni báhtara]* – barnebok med tekst av Ragnhild Gaup Eira og illustrasjoner av Aino Hivand, Davvi Girji 
* 2004 *Čoarvevieksá Lieđđeriemut* – barnebok på nordsamisk, illustrert, Gollegiella forlag 
* 2009 *Muittátgo ; Husker du* – billedordbok, nordsamisk og norsk. Parallellutgave på lule- og sørsamisk, Gollegiella forlag
* 2014 *Atrata* – barnebok, nordsamisk og norsk, illustrert. Parallellutgaver på lule- og sørsamisk Davvi Girji
* 2016 *Garjjáid gižžu ; Ravnenes kamp* – barnebok, nordsamisk og norsk, illustrert, Gollegiella forlag
* 2023 *Njoammeleallin ; Hareliv* – barnebok, nordsamisk og norsk, illustrert, Gollegiella forlag

## Referanser


## Eksterne lenker
*
Floro MK-9

**Floro Mk-9** er en filippinsk maskinpistol.

Den ble designet av Floro International Corporation og blir tilbudt til lokale sikkerhetstyrker som et lavtkostnadsalternativ til importerte maskinpistoler. Noe er blitt solgt til enkelte avdelinger innen det filippinske forsvaret.

Floro har også en oppdatert versjon med navn Floro MP-9, som er en kortere og lettere versjon.

MK-9 har masseretardert, lukket sluttstykke og er kamret for 9 x 19 mm Luger. Den har omstiller for halv- og helautomatisk ildgivning. Den har Uzi klonede våpenmagasiner og UZI type foldestokk. Den har samme avtrekkermekanisme som M16. Siktene er faste foran og justerbare sideveis bak. På topp er en picatinnyskinne for feste til ekstrautstyr som lasersikte, rødpunktsikte eller annet.

## Eksterne lenker
* Offisiell MK-9 page
* Informasjon om MK-9
Gianfranco Martin

**Gianfranco Martin** (født 15. februar 1970 i Genova) er en tidligere italiensk alpinist. Under OL 1992 vant han sølv i kombinasjonen.

Martin kjørte for det italienske landslaget i perioden 1987&ndash;1995. Fra desember 1991 til mars 1994 kjørte han renn i verdenscupen, uten å oppnå topplasseringer. Hans beste resultat var en 11.-plass i kombinasjonen i Garmisch-Partenkirchen i januar 1992.

Karrierens absolutte høydepunkt kom under OL 1992 i Albertville. Med sølvmedaljen i kombinasjonen bak landsmannen Josef Polig sørget han for en svært overraskende italiensk dobbeltseier. I de samme lekene ble han nr. 12 i Super-G og nummer 14 i utfor. Han deltok også under OL 1994 på Lillehammer, men oppnådde da langt svakere resultater. Det beste resultatet var 29.-plassen i storslalåm.

## Referanser


## Eksterne lenker
*
Spencer Woolley Kimball

**Spencer Woolley Kimball** (født 28. mars 1895 i Salt Lake City i Utah Territory, død 5. november 1985 i Salt Lake City i Utah) var den 12. presidenten for Jesu Kristi kirke av siste dagers hellige, populært kalt mormonerne, fra 1973 til 1985.

Kimballs bestefar, Heber Chase Kimball, var blant de opprinnelige apostler hos De siste dagers hellige, og tjente senere som nærmeste rådgiver til Brigham Young i kirkesamfunnets Første presidentskap.

## Referanser
Drikkeglass

**Drikkeglass** er beholdere som er laget av glass eller plast og beregnet for å drikke av. Drikkeglass som lages i flere faste størrelser med samme design kalles et **glasservise**.

Et drikkeglass passer i en hånd, har ikke hank som en kopp (som også kan inneholde varme drikker), men kan være utstyrt med stett. Drikkeglass inngår som en del av dekketøyet på et spisebord.
 
Drikkeglass finnes i ulike former og størrelser, utformet og navngitt etter den bruk de er beregnet for, blant annet:

* Vannglass eller Farrisglass
* Melkeglass
* Ølglass
* Vinsglass
* Cognacglass
* Whiskyglass
* Longdrinkglass eller highballglass
* Cocktailglass
* Snaps- eller shotglass

## Glass for alkoholholdige drikker (utvalg)

Arctic Beer.jpg|Ølglass fra Mack-bryggeriet i Tromsø.
Copa champagne.jpg|Champagneglass med stett. 
Absinthe glass, spoon and sugar.jpg|Absintglass med skje og sukker.
Red Wine Glas.jpg|Rødvinsglass
White Wine Glas.jpg|Hvitvinsglass
Heinrich Gottlieb Köhler - Wine glass - OK-04926 - National Museum of Art, Architecture and Design.jpg|Gammelt vinglass fra Nøstetangen glassverk
Cocktail1.jpg|Cocktailglass
Tester shotglass.jpg|Snapsglass uten stett
Glencairn Whisky Glass.jpg|Whiskyglass
Glass of whisky.jpg|Gammeldags whiskyglass
Finn HG 164037.jpg|«Finn», glasservise fra Hadeland Glassverk


## Se også
* Kopp
* Krus
* Beger
* Seidel
* Drikkehorn

## Referanser


## Eksterne lenker
* 
*
Erik Gunnes

**Erik Gunnes** (1924–1999) var en katolsk prest, bibeloversetter og en av Norges fremste middelalderhistorikere. Han var professor ved Universitetet i Oslo. 

Gunnes var utdannet teolog i Frankrike. Han gikk i 1955 inn i dominikanerordenen og ble ordinert til katolsk prest, men trådte ut av prestetjenesten og av ordenslivet i 1965, i forståelse med kirkelige myndigheter. Han jobbet deretter med norsk middelalderhistorie. Han var dosent og senere professor i historie ved Universitetet i Oslo til han ble pensjonist i 1991. Han fikk Bastianprisen i 1977 for sin oversettelse av Isaac Bashevis Singers *Den usette*.

## Utgivelser
* *Det nye testamentet* – En oversettelse fra grunnspråket med kommentarer og innledning. 1968
 
* *Erkebiskop Øystein – statsmann og kirkebygger* 1996 ISBN 82-03-22144-0
* *Rikssamling og kristning 800-1177* Cappelens Norgeshistorie bind 2 1976 ISBN 82-02-03422-1
* *Religioner på marsj* Aschehougs Verdenshistorie bind 4 1983 ISBN 82-03-10588-2

## Referanser


## Kilder
* «DAGENS NAVN», *Aftenposten Morgen*, 30. oktober 1989, Side 14 
* Sverre Bagge, «NEKROLOGER Erik Gunnes», *Aftenposten Morgen*, 12. februar 1999, Side 11

## Eksterne lenker
Brunt urtefly

**Brunt urtefly** (*Caradrina morpheus*) er en sommerfugl som tilhører familien nattfly (Noctuidae).

## Utseende
Et middelsstort (vingespenn 28 – 33 mm), kraftig bygd nattfly. Forvingen er avrundet trekantet og gulaktig gråbrun på farge. Den har, vanligvis tydelige, mørke nyre- og ringmerker som ikke er omgitt av lyse ringer, ellers er vingemønsteret gjerne utydelig, men det kan være et mørkt tverrbånd nær vingespissen. Bakvingen er hvit.

## Levevis
Denne arten kan påtreffes i mange ulike miljøer, men mest i åpne områder. Larven lever på mange ulike urter, blant andre brennesle (*Urtica dioica*) og løvetann (*Taraxacum* spp.). I det sørligste Norge har arten to generasjoner hver sommer, som flyr henholdsvis i juni – juli og i august – september, lenger nord har den bare én generasjon som flyr på ettersommeren. Larven overvintrer i en kokong i jorden og forpupper seg om våren.

## Utbredelse
Arten forekommer i Europa og videre østover til Altaj. I Norge er den vanlig på Sørlandet og Østlandet og er ellers funnet i indre Sogn, noen steder i Møre og Romsdal og i det sørlige Nordland.

## Referanser




## Kilder
* Norges sommerfugler – Vanlig urtefly http://www.toyen.uio.no/fagene/zoologi/insekter/norlep/noctuidae/morpheus.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/caradrina_morpheus.html
* *Caradrina morpheus* på UK moths: https://web.archive.org/web/20071030134431/http://www.ukmoths.org.uk/show.php?bf=2387

## Eksterne lenker
*
Storlosjen for frie og anerkjente murere i Illinois

**Storlosjen for frie og anerkjente murere i Illinois** (engelsk: *Most Worshipful Prince Hall Grand Lodge Free & Accepted Masons in Illinois)* er en storlosje som ble grunnlagt i Springfield, Illinois den 15. februar 1867.

Storlosjen ble opprettet av 3 frimurerlosjer som tidligere var underlagt Storlosjen i Ohio:

* North Star Lodge No. 1 (1851) (tidligere North Star Lodge No. 12 of Chicago)
* G. T. Watson Lodge No. 16 of Alton
* Central Lodge No. 3 (tidligere Central Lodge No. 19 of Springfield)

## Eksterne lenker
* Hjemmesiden til Storlosjen i Illinois
Tore Brantenberg

**Tore Brantenberg** (1934–2009) var en norsk arkitekt, professor og tidligere redaktør for arkitekturtidsskriftet *[[Arkitektur N|Byggekunst]]*.

## Utdanning og virke
Han var utdannet som arkitekt i 1959 ved NTH i Trondheim. Etter avsluttede studier praktiserte han noen år i inn- og utland, og han var et år i Milano som assistent hos den kjente italienske arkitekten og designeren Angelo Mangiarotti. I 1964 opprettet han egen praksis sammen med sin hustru (professor) Birgit Cold (Brantenberg) og Edvard Hiorthøy (Brantenberg, Brantenberg og Hiorthøy). Teamet tegnet en rekke nyskapende boligområder som brakte nye ideer inn i den kollektive boligbyggingen, bla. Risvollan i Trondheim og Tjensvoll i Stavanger.

Han ble ansatt  ved avdeling for byggekunst, NTH i 1964 og ble professor ved Fakultet for arkitektur NTNU ved avdeling  for byggekunst/boligplanlegging i 1984.
Tore Brantenberg har vært medlem av en rekke utredningsarbeider, komiteer og juryer. Han har vært aktiv i arkitektenes foreninger, formann i Trondheims Arkitektforening, visepresident i Norske arkitekters Landsforbund, medlem av Norges Tekniske Vitenskapsakademi.

Han brant for byrommet, bymiljøet, sosial boligbygging, og var en av foregangsfigurene i *Bymiljø 70* i Trondheim.

Tore Brantenberg har en stor faglitterær produksjon bak seg.

## Verk
*2008: *Italias urbane fenomen : byrom og mennesker*. ISBN 9788279352617
*2002: *Hus i hage : privatliv og fellesskap i små og store boligområder*. ISBN 9788275320184
*1997: *Byboligen : på vei mot en ny boform*.  Den Norske Stats Husbank. ISBN 9788275320085

## Eksterne lenker
*Dagbladet: «Trenger vi sosial boligbygging? » av Tore Brantenberg
*Avdempet barrikadestormer
*Arkitektnytt:Det italienske byrom
Steyr TMP

**Steyr TMP** (Taktische Maschinenpistole/Taktisk Maskin Pistol) er en maskinpistol fra våpenprodusenten Steyr Mannlicher.

Den har omstiller for halv- og helautomatisk ildgivning og er i og i kaliber 9 x 19 mm Luger. Den har mulighet for montering av lyddemper.

Steyr lagde også en kortere modell uten frontgrep, med navn Steyr SPP. Det er en sivil utgave med kun halvautomatisk ild. 

I 2001 solgte Steyr designet til Brügger & Thomet som utgir den som Brugger & Thomet MP-9. Den har foldekolbe som svinger til høyre og integrert picatinnyskinne. De har også en halvautomatisk versjon under navnet Brugger & Thomet TP-9.

## Eksterne lenker
* Modern Firearms – TMP
Hongkongs kvinnelandslag i fotball

**Hongkongs kvinnelandslag i fotball** representerer Hongkong i internasjonal fotball. Hongkong var en av pionerene innen kvinnefotball, men tilhører nå som oftest nedre del av resultatlisten. Hongkong ha vært med i samtlige mesterskap fra det første i mesterskapet i 1975, bortsett fra de to siste, i 2006 og 2008. I begynnelsen var Hongkong i bunnen av resultatlisten, men etter hvert tilhørte de den midtre delen av asiatiske landslag, ofte på andre eller tredjeplass i gruppespillet. I det uortodokse mesterskapet i 1979, ble det en tredjeplass, og på hjemmebane i mesterskapet i 1981 kom de på fjerdeplass etter å ha tapt bronsefinalen mot India, en bragd de gjentok, også da på hjemmebane, i 1989. 

Etter at Hongkong ble innemmet i Kina i 1997, endret resultatene seg drastisk til det verre for Hongkong. Fra å vake i nærheten av plassen som ga semifinale, ble Hongkong stort sett sist eller langt bak nummer to. Etter hvert maktet ikke Hongkong å slå lag de vanligvis hadde kontroll på, som Filippinene, noe som førte til at landslaget ikke kvalifiserte seg til Asiamesterskapet i 2006.
Harry Watt

**Harry Watt** (født 18. oktober 1906 i Edinburgh i Skottland, død 2. april 1987 i Amersham i Buckinghamshire) var en britisk filmskaper (dokumentarfilmer og spillefilmer). Han begynte karrieren med å jobbe for John Grierson og Robert Flaherty. Han laget også en film i Norge, *Vidunderhunden Bara*, som han både hadde skrevet manus til og selv regisserte..

## Filmografi (utvalg)

* 1961 – *[[Vidunderhunden Bara]]*

## Referanser


## Eksterne lenker
* 
*  Screenonline
Brugger & Thomet MP-9

**Brugger & Thomet MP-9** er en sveitsisk maskinpistol i kaliber 9 x 19 mm Luger.

Våpenet er i utgangspunktet en Steyr TMP som Brugger & Thomet kjøpte designet på i 2001. De videreutviklet den med foldekolbe som svinger til høyre og integrert picatinnyskinne. De produserer også en halvautomatisk versjon under navnet Brügger & Thomet TP9.

## Eksterne lenker
* MP9 offisiell nettside
** MP9 oversikt (PDF)
** MP9 brosjyre (PDF)
** MP9 bruksanvisning (PDF)
* Modern Firearms – MP9
Thurlow Weed

**Thurlow Weed** (født 15. november 1797 i Greene County, New York, død 22. november 1882 i New York) var en politisk aktivist fra New York. Selv om han selv aldri besatt noe nasjonalt politisk embede, var han den primære rådgiveren til New-York politikeren William H. Seward. Thurlow Weed var også sentral under nominasjons-prosessene av presidentkandidatene William Henry Harrison (1840), Henry Clay (1844), Zachary Taylor (1848), Winfield Scott (1852), John Charles Frémont (1856) og Abraham Lincoln (1860). 

I 1828 ble Thurlow Weed innvalgt i New York State Assembly, som kandidat for Anti-Masonic Party.

## Referanser


## Eksterne lenker
*
Fijis kvinnelandslag i fotball

**Fijis kvinnelandslag i fotball** representerer Fiji i internasjonal fotball for kvinner. Fiji deltok i sitt første mesterskap i 1998, da de kom videre i det oseaniske mesterskapet ved å slå Samoa. I semifinalen tapte de stort for Australia og i bronsefinalen mot Papua Ny-Guinea. Dette er per 2009 den eneste gangen Fijis kvinnelandslag har deltatt i mesterskapet, enda de var påmeldt til mesterskapet i 2008. Imidlertid spilte Fiji om kvalifisering til OL i 2008, det vil si Sør-Stillehavslekene i 2007. Først vant Fiji sin gruppe, så tapte laget semifinalen knepent mot Tonga. Fiji vant imidlertid bronsefinalen.

Fiji er rangert som Oseanias fjerde beste lag etter at Australia ble overført til AFC.

## Eksterne lenker
*
Fargemagasinet

***Fargemagasinet*** er et tidsskrift for farge- og interiørbransjen. Det utgis av Informasjonskontoret for farge og interiør. Redaktør er Bjørg Owren. *Fargemagasinet* ble etablert i 1979. Magasinet kommer ut seks ganger i året. Opplaget er ca. .

*Fargemagasinet* er det eneste rene fagtidsskrift for dem som arbeider i bransjen. Bladet er inndelt i tema; farger, teknisk, økonomi/handel, offentlige rom, «Produktaktuelt», «Nytt om navn» og «Hendt og hørt» fra bransjen. Fargemagasinet sendes i stor utstrekning til bransjeutøvernes privatadresser, samt til profesjonelle brukergrupper som malermestere, arkitekter og interiørarkitekter. Bladet er på 100 sider.

## Referanser


## Eksterne lenker
* 
* Informasjonskontoret for farge og interiør
FM 85

**FM 85** er et ernæringspreparat for berikning av morsmelk. Produktet selges i pulverform og produseres av Nestlé.
FM 85 blir vanligvis kun brukt på premature barn og ordineres av lege som samtidig bestemmer konsentrasjon. Produktet er basert på fullstendig hydrolysert myseprotein og maltodekstrin.
Polonius

**Polonius** er en rollefigur fra William Shakespeares tragedie *[[Hamlet]]*. Han er faren til Ofelia og Laertes, og tjener som hoffmarskalk for Kong Claudius. Polonius dør etter at han blir knivstukket av Hamlet gjennom et veggteppe på Gertruds rom. Hans død fører til at Claudius begynner å frykte for sitt liv, Ofelia blir gal og Laertes ønsker å hevne seg på Hamlet for drapet.

«Polonius» er latin for «polsk», men det er ikke kjent om navnet stammer fra dette. Rollefiguren kan opprinnelig ha hatt et annet navn; I den første trykte utgaven av stykket, bærer Polonius navnet «Corambis», som betyr «oppvarmet kål» på latin.

Monologen «Polonius' velsignelse» med hans avskjedsord til sønnen Laertes er kjent, blant annet for ordene «Vær tro mot deg selv», «To thine own self be true».
Peugeot 505

**Peugeot 505** var en stor bilmodell i den øvre mellomklassen fra den franske produsenten Peugeot, som ble produsert i Frankrike mellom 1979 og 1992. I tillegg ble den produsert i flere andre land, for eksempel Argentina (1981&ndash;1995), Kina, Indonesia og Nigeria.

## Historie
505 erstattet Peugeot 504 (til tross for at produksjonen av 504 fortsatte i Europa frem til 1983, og fortsatt er i gang i utviklingsland i dag), og var tilgjengelig som sedan og stasjonsvogn. Utseendet var ganske likt 504, og bilen er kjent som «Afrikas arbeidshest» etter at den har fått stor utbredelse i mange afrikanske land.

Modellen fikk svært god kritikk for komforten og kjøreegenskapene, spesielt på ujevn vei, noe som kan forklare modellens popularitet i utviklingsland. Bilen hadde også god bakkeklaring, og på 1980-tallet ble det også produsert en utgave med firehjulstrekk av det uavhengige firmat Dangel. Disse bilene var utstyrt med en turbodieselmotor på 110 hestekrefter, eller en 2,2 liters bensinmotor med 130 hk.

Peugeot 505 fikk en ansiktsløftning og nytt interiør i 1986, men produksjonen av den europeiske utgaven hadde allerede begynt å dale etter lanseringen av den mindre Peugeot 405 i 1987, og tok slutt i 1992, kort tid etter introduksjonen av den større Peugeot 605. Modellen produseres fortsatt i Afrika. Modellen var blant de siste Peugeot-modellene som ble solgt i USA, hvor salget av sedanutgaven tok slutt i 1990 mens stasjonsvognen var i salg frem til 1991.
Storlosjen av frie og anerkjente murere i Utah

**Storlosjen av frie og anerkjente murere i Utah** er en frimurerorden som ble grunnlagt i Utah i 1872. Storlosjen er per dato (2009) ikke anerkjent som Princes Hall Storlosje. Storlosjen omfatter følgende frimurerlosjer: 

## Tidligere losjer
Fem frimurelosjer er ikke lenger tilhørende storlosjen i Utah: Losje nr 8, 14, 24, 27 og 28.

## Eksterne lenker
* Hjemmesiden til Storlosjen i Utah
Cornelia de Lange syndrom

**Cornelia de Lange syndrom** (CdLs) er en sjelden, medfødt tilstand som ofte kjennetegnes av karakteristiske ansiktstrekk, kortvoksthet, dysmeli (ekstremitetsmisdannelser) av hender og/eller armer og utviklingshemning. Syndromet finnes i utallige variasjoner og alvorlighetsgrader.

Forekomsten av syndromet er omtrent 1:40&nbsp;000, noe som i Norge tilsvarer et barn i året. Det er noe større forekomst blant jentebarn enn blant guttebarn.

Årsaken til syndromet er en spontan mutasjon, som i halvparten av tilfellene finnes på kromosom 5. Arvelighet spiller svært liten rolle, da par som har fått et barn med CdLs har rundt 1% risiko for å få et barn til med samme syndrom ved et senere svangerskap.

Det finnes per i dag ingen årsaksrettet behandling for syndromet, men det kan settes igang behandling for de ulike symptomene. Tilstanden er ikke fremadskridende.

**Symptomer**
*Lavere fødselsvekt og lengde enn svangerskapets lengde skulle tilsi
*Sammenvokste øyenbryn og lange tette vipper
*Liten oppstoppernese, lavtsittende ører og liten hake
*Smale lepper med ganske stor avstand fra leppe til nese
*Uvanlig mye kroppsbehåring og lavt hårfeste i nakke og panne
*Hes stemme og gråt
*Dårlig syn og/eller hørsel
*Dysmeli
*Misdannelser i tarmen, av nyrene og forskjellige hjertefeil
*Gastroøsofageal refluks
*Sen psykomotorisk utvikling
*Dårlig utviklet talespråk
*Matingsvansker
Heckler & Koch UMP

**Heckler & Koch UMP** (Universale Maschinenpistole/Universal MaskinPistol) er en maskinpistol fra tyske Heckler & Koch.

Den har mekanisme med masseretardert sluttstykke og skyter fra lukket sluttstykke. Den er designet for å bruke kraftigere ammunisjon enn vanlige maskinpistoler slik som MP5, for å få bedre effekt. For å redusere rekylproblemet som følger med kraftig ammunisjon så ble den justert til å skyte 650 skudd pr minutt, i motsetning til de fleste maskinpistoler som ligger på 800-1200 skudd pr minutt. Det ble likevel laget en 9 x 19 mm Luger versjon, UMP9, som er 450 gram lettere enn MP5-en. Store deler av våpenet er laget i polymer for å få lavest mulig vekt.

UMP kommer med foldestokk og velger mellom halv- og helautomatisk ild, 2-skudds byger og sikring. Den har picatinnyskinne på topp for sikteutstyr og under løpet for montering av håndgrep.

## Varianter
* UMP45 – .45 ACP
* UMP40 – .40 Smith & Wesson
* UMP9 – 9 x 19 mm Luger

## Referanser


## Eksterne lenker
* 
* UMP bruksanvisning
* Modern Firearms – UMP 
* HKPRO side om UMP
* Nazarian's Gun Recognition Guide - H&K UMP demonstrasjon (video)
Helin plantepark

**Helin plantepark** ble opprettet ved kongelig resolusjon så tidlig som 4. april 1930 under navnet Helin botaniske nasjonalpark, i dag Helin plantepark. Plantelivet i parken er totalfredet.

Området er på 28&nbsp;758 daa og er lokalisert i nordre og sørvestre del av Gilarfjellet ved Helin i Vang i Valdres, Innlandet. 
På vestsiden av Gilarfjellet og spesielt under toppene Kruk og Skolt finnes store rasmarksarealer. Berggrunnen, hovedsakelig fyllitt, gir et godt jordsmonn og dermed en artsrik vegetasjon. 

Området ble oppdaget allerede i 1840 av professor Matthias Numsen Blytt. Blant flere sjeldnere arter som er funnet her er urvalmuen (Papaver relictum) som etter sigende ble oppdaget av Professor Chr Smith så tidlig som i 1812. Det lokale navnet på urvalmuen er Helerose.

Viktige funn i Helin plantepark inkluderer:

Reinrose Dryas octopetala
Snøbakkestjerne Erigeron uniflorus
Fjellbakkestjerne Erigeron borealis
Fjelltistel Saussurea alpina
Rødsildre Saxifraga oppositifolia
Tuesildre Saxifraga cespitosa
Gulsildre Saxifraga aizoides
Skåresildre Saxifraga adscendens
Fjellfrøstjerne Thalictrum alpinum
Flekkmure Potentilla cranzii
Svarttopp Bartsia alpina
Beinmjelt Oxytropis lapponica
Fjellkvitkurle Pseudorchis straminea
Grønnkurle Coeloglossum viride
Myrtevier Salix myrsintes
Bleikvier Salix hastata
Lappvier Salix lapponum
Ullvier Salix lanata
Grønnvier Salix phylicifolia
Rynkevier Salix reticulata
Strandsmelle Silene uniflora
Fjellsmelle Silene acaulis
Fjellrapp Poa alpina
Aurskrinneblom Arabis petraea
Fjellskrinneblom Arabis alpina
Dovrerublom Draba daurica
Fjellveronika Veronica alpina
Bergveronika Veronica fruticans
Trillingsiv Juncus triglumis
Aksfrytle Luzula spicata
Hårstarr Carex capillaris
Urvalmue Papaver radicatum
Rundskolm Anthyllis vulneraria
Rosenrot Rhodiola rosea
Norsk vintergrønn Pyrola Pyrola norvegica
Fjellarve Cerastium alpinum
Dvergmispel Cotoneaster scandinavicus
Kvitsoleie Ranunculus platanifolius
Fjellfiol Viola biflora
Bjønnbrodd Tofieldia pusillum

## Referanser


## Eksterne lenker
* Fylkesmannen i Oppland, Helin Plantepark
* Norsk Botanisk Forening, Vestlandsavdelingen, referat fra Ekskursjon til Valdres og Jotunheimen 20-22. juni 2008
Sandbakk

**Sandbakk**, eller **Sandbakken**, (lulesamisk: *Sáttojnjárgga*) er en fraflyttet bygd på vestsiden av Vinkfjorden i Steigen kommune i Nordland som ble kjøpt av Edvard Isaksen av Zahl fra Kjerringøy og senere gått i arv og fordelt til barn og barnebarn og oldebarn av Edvard.

Sandbakk het tidligere Lappvassvika eller Storsandbakken, og før fraflyttingen var der butikk og postkontor (med postadresse 8073 Sandbakk). Butikken som i senere tid var i bruk, lå i Heldal, like nordvest for Sandbakk. Sør for bygda ligger Lappvatnet, som har gitt navn til Lappvassvika. Det ligger flere små dagturhytter i området. Videre ligger Kvitvatnet som får vann fra Helldalisen lengre opp på fjellet. Her er populære turområder.

## Referanser
Kjell Bjartveit

**Kjell Bjartveit** (født 14. august 1927 i Flekkefjord, død 22. februar 2011 i Oslo) var lege og forsker med en lang karriere innen medisin og politikk (KrF). Han var gift med den norske legen og politikeren Eleonore Bjartveit.

I tillegg til å ha jobbet som lege, var han blant annet statssekretær i Sosialdepartementet, administrerende overlege i Statens helseundersøkelser (1968–97), formann av Statens tobakksskaderåd (1971–93) og leder i Nasjonalforeningen for folkehelsen (1997–2001).

Han bidro i over hundre bøker og artikler, en av de seneste var boka *Hvit pest, svart tjære. Felttog mot farlige folkesykdommer på 1900-tallet* som han ga ut i 2007.

Bjartveit mottok i 1984 Karl Evangs pris for å ha «gjort en helt spesiell innsats for å spre kunnskap om tobakkens skadevirkninger og klart å alminneliggjøre stoffet uten at det har gått ut over det faglige innhold og nivå, og han har også tatt initiativet til samfunnstiltak og lovendringer for å begrense skadevirkningene» (Helsetilsynets begrunnelse).

Han var i mange år formann for Statens tobakksskaderåd, og må regnes som røykelovens ideologiske "far".

## Referanser


## Eksterne lenker
*
Det humanistiske fakultets studentutvalg (UiO)

**Det humanistiske fakultets studentutvalg** (**HFSU**) er studentutvalget ved Det humanistiske fakultet ved Universitetet i Oslo. HFSU representerer studentene ved fakultetet ovenfor fakultetsledelsen og administrasjonen, og fungerer som studentenes talerør utad. 

Medlemmene av styret i HFSU velges på et årlig allmøte der alle studenter ved det Humanistiske Fakultet har møte, og stemmerett. HFSUs hovedoppgaver er å gjennomføre allmøtets vedtak. Alle beslutninger på allmøtet fattes ved simpelt flertall, utenom endringer i vedtektene som krever kvalifisert flertall (2/3 av stemmene).

#### Tidligere ledere av HFSU
* Camilla Holm 2011-2012 
* Marie Samuelsen 2012-2013
* Anders Nodeland Indregard 2013-2014
* Helene Jørum 2014-2015
* Kjartan Hverven 2015-2016
* Knut Nicholas Figenschou 2016-2018
* Ida Kristine Gangstø Berg 2018-2019
* Marius Frans Linus Hillestad 2019-2021
Pr. våren 2023 ledes HFSU av Veronica Dahlby Tveitan.

## Eksterne lenker
* HFSUs nettsider
Det humanistiske fakultets studentutvalg (UiB)

**Humanistisk studentutvalg** (**HSU**) er studentutvalget ved Det humanistiske fakultet ved Universitetet i Bergen og har kontor i tredje etasje på Sydneshaugen skole. HSU er et studentpolitisk organ som representerer studentene ved fakultetet overfor fakultetsledelsen og administrasjonen, og fungerer som studentenes talerør utad.

## Underutvalg
I tillegg til studentutvalget har HSU fire underutvalg:
*  Ad fontes 
* Fadderstyret
* HF-revyen
* Humanistenes Arbeidslivsutvalg (HAU)
Disse underutvalgene er aktive i studiehverdagen og arrangerer blant annet den årlige arbeidslivsdagen, reyen og fadderuken, og drifter studentpuben Ad fontes som ligger på fakultetet.
Fela Kuti

**Fela Anikulapo Kuti** (1938–1997), eller bare **Fela**, var en nigeriansk musiker og komponist. Fela Kuti var en pioner innenfor afrobeat musikk og en dedikert menneskerettighetsaktivist.

## Biografi
Fela Kuti studerte musikk ved Trinity College of Music i London i 1960-årene og hadde senere et opphold i Los Angeles der han møtte noen av folkene og holdningene bak Black Power-bevegelsen.

### 1970-årene
Da han flyttet tilbake til Nigeria i 1970, grunnla han republikken Kalakuta, et helt kvartal i Lagos der han hadde nattklubben sin, Afrika Shrine, familie, venner, kvinner og musikere. De erklærte seg uavhengig av den Nigerianske staten og var kjent for lange seanser fra solnedgang til soloppgang med jazz, afrobeat og suggerende rytmer.

Kuti havnet på kant med de militære kuppmakerne i Nigeria med albumet og låta Zombie, der han protesterer mot regimet og kaller soldatene for zombier.

I februar 1977 tok ett tusen bevæpnede soldater seg inn i Kalakuta og ødela, brente ned og banket opp de som oppholdt seg der. Fela Kuti selv ble stygt kvestet i angrepet og hans gamle mor ble kastet ut av andre etasje og døde etter åtte uker i koma.

Etter angrepet på Kalakuta bar innbyggerne kisten med Fela Kutis døde mor til huset til sjefen for militærlederen i landet, General Olusegun Obasanjo, og satte den fra seg på trappa. Ved årsmarkeringen av angrepet, giftet Kuti seg med 27 av sine kvinnelige dansere, sangere og nærmeste venner.

### 1980- og 1990-årene
Fela Kuti holdt seg aktiv innen musikken og politikk utover 1980- og 1990-årene og stilte blant annet som presidentkandidat før han døde av aids i 1997.

## Referanser


## Eksterne lenker
* 
* 
* 
*
Senter for Ibsen-studier

**Senter for Ibsen-studier** er et forsknings- og utdanningssenter tilknyttet Det humanistiske fakultet ved Universitetet i Oslo. Det har som formål å styrke forskning på Henrik Ibsen, både nasjonalt og internasjonalt. Senteret ble åpnet i 1993, etter et vedtak av Det akademiske kollegium ved Universitetet i Oslo i 1991. 

De første årene holdt senteret til i biblioteksbygningen i Drammensveien. Fra 2000 til 2010 holdt senteret til i Observatoriet ved Solli plass, men flyttet til Blindern i januar 2010. Fra og med 2010 er senteret organisatorisk underlagt Institutt for lingvistiske og nordiske studier.

## Studier
Dokumentasjon og formidling er sentrale sider ved senterets oppdrag. Senteret tilbyr et toårig masterstudium i Ibsen-studier, samt flere kurs på bachelornivå.

Senteret har siden 2007 hatt som målsetting å arrangere en internasjonal Ibsen-forelesning hver høst, kalt The Annual Ibsen Lecture.

## Digitale ressurser
Nettstedet Det virtuelle Ibsen-senteret tilbyr en rekke digitale ressurser knyttet til Ibsens liv og verk. De viktigste er:

* *[[IbsenStage]] -* en relasjonell database over globale Ibsen-forestillinger 
* *[[Henrik Ibsens skrifter]]* (HISe) - en vitenskapelig, kommentert utgave av alt Ibsen skrev, inkludert faksimiler og innledningstekster
* Den internasjonale Ibsen-bibliografien
* En VR-modell av Komediehuset i Bergen, Ibsens første teater 
* The Multilingual Ibsen med oversettelser på ulike språk
* et stort digitalt tekst- og bildearkiv etter nettstedet fra forrige Ibsen-jubileum (Ibsennett)

Det internasjonale tidsskriftet ''Ibsen Studies'' er utgitt av Taylor & Francis på vegne av Senter for Ibsen-studier.

## Senterets ledere har vært
*Astrid Sæther
*Knut Brynhildsvoll
*Frode Helland
*Ellen Rees 
*Giuliano D'Amico (per 2023)

## Eksterne lenker
* Offisielt nettsted
* Det virtuelle Ibsensenteret
Sosialdepartementet (1913–1993 og 2002–2004)

**Sosialdepartementet** var navnet på departementet for sosiale saker i periodene 1913–1993 og 2002–2004. I den første perioden lå også helsesaker inne blant oppgavene, men fra 2002 skilte sosial- og helsesakene lag. Den siste sosialministeren var Dagfinn Høybråten.

Ansvaret for sosiale saker ligger i dag hos Arbeids- og inkluderingsdepartementet.

Etter opprettelsen av Departementet for sosiale saker, handel, industri og fiskeri i 1913 har departementet gjennomgått en rekke omorganiseringer og navneendringer:
* 1913–1916: Departementet for sosiale saker, handel, industri og fiskeri/Sosialdepartementet
* 1916–1993: Departementet for sosiale saker/Sosialdepartementet
* 1993–2001: Sosial- og helsedepartementet
* 2002–2004: Sosialdepartementet
* 2004–2005: Arbeids- og sosialdepartementet
* 2006–2009: Arbeids- og inkluderingsdepartementet
* 2010–2013: Arbeidsdepartementet
* 2014– : Arbeids- og sosialdepartementet

## Arkivet
Arkiver etter Sosialdepartementet befinner seg i dag hos Riksarkivet.

## Se også
*Liste over Norges sosialministre

## Eksterne lenker
* Regjeringen.no
*
Senter for teknologi, innovasjon og kultur

**Senter for teknologi, innovasjon og kultur** (**TIK**) er et senter ved Det samfunnsvitenskapelige fakultet ved Universitetet i Oslo. Senteret driver med produksjon og formidling av kunnskap, forstått som utviklingen av og samspillet mellom vitenskap, teknologi, nyskaping og innovasjon. Senteret er tverrfaglig, og ligger i skjæringspunktet mellom samfunnsvitenskapene og humanistiske fag. 

TIK ble etablert 1. januar 1999, gjennom en sammenslåing av Senter for teknologi og menneskelige verdier (TMV) og ESST (Society, Science and Technology in Europe).

Pr. 2018 har senteret 35 vitenskapelig ansatte i fast eller midlertidig stilling, herunder professorer, forskere, postdoktorer, og doktorgradsstipendiater, i tillegg til administrativt ansatte og forskningssjef/senterleder i åremålstilling. Senterleder er Fulvio Castellacci. Adminitrativ leder er Frode Løvik.

TIK tilbyr to masterprogrammer, det tre semester lange *ESST -Society, Science and Technology in Europe* og det fire semester lange *Teknologi, innovasjon og kunnskap*. Det tas årlig opp 30 masterstudenter fordelt på de to studieprogrammene. TIK deltar også i fakultetets PhD-program gjennom en egen studieretning i Teknologi, innovasjon og kultur.

Forskningen på TIK befinner seg innenfor et bredt spekter av temaer, blant annet fornybar energi, klimaendringer, politikk, sikkerhet og risiko, samfunnsutvikling, økonomisk innovasjon, og historiske perspektiver. 

## Eksterne lenker
* TIKs nettsider
* ESST nettsider
Laertes

::*For rollefiguren i [[Hamlet]], se [[Laertes (rollefigur)]]*

**Laertes** (gresk: Λαέρτης) var i gresk mytologi sønn av Arkeisios og Khalkomedusa. Han var gift med Antikleia, datter av tyven Autolykos, og sammen fikk de barna Odyssevs (som således fikk tilnavnet *Laertiades*, Λαερτιάδης) og Ktimene. Laertes var en av argonautene og deltok i jakten på det kaledonske villsvin.

Laertes' tittel var konge av Kefallinia, den største av De joniske øyer i Hellas, som antagelig hadde arvet fra sin far Arkeisios og igjen fra sin bestefar Kefalos. Hans rike omfattet Ithaka og de omliggende øyene, og kanskje også de nærmeste delene av det greske fastlandet.

En myte hevder at Laertes ikke var Odyssevs' sanne far, men isteden var det Sisyfos som hadde forført Antikleia.

Laertes skal ha holdt seg borte fra Odyssevs hjem den tiden sønnen var borte. Han holdt seg for seg selv på sin går, nedsunket i sorg over sønnens fravær og alene etter at hans hustru Antikleia døde av sorg av samme grunn. Odyssevs kom til sist for å se til sin far etter at han hadde drept alle frierne som tevlet om hans hustru Penelopeia. Han fant sin far stellende med en plante, så gammel og trøtt ut, og fylt med sorg. Odyssevs holdt sin identitet skjult først, men da han så hvor skuffet den gamle var over å høre at den «fremmede» ikke hadde noen nyheter om hans sønn, avslørte Odyssevs sin sanne identitet ved å framsi alle de trærne han hadde fått av Laertes da han var en ung gutt.

Laertes hadde lært Odyssevs opp i jordbruk, og etter at de var blitt forent, dro de to av sted til Odyssevs' hjem for å jage bort familiene til de døde frierne. Athene inngir livskraft i Laertes slik at han kunne hjelpe sin sønn. Han drepte Eupeithes, far til Antinoos, friernes leder.

I Robert Fitzgeralds engelske oversettelse av Odysseen, refererer Odyssevs til Laertes som «kong Allwoes». Laertes er også navnet på en figur i Johann Wolfgang von Goethes roman *[[Wilhelm Meisters læreår]]* (1796).

## Referanser
Laertes (rollefigur)

**Laertes** er en rollefigur fra William Shakespeares tragedie *[[Hamlet]]*. Han er sønn til Polonius og broren til Ofelia. I sluttscenen dreper han Hamlet med et giftig sverd, dette for å hevne seg på den han tror drepte hans far og søster. Man kan med ganske stor sikkerhet slå fast at rollefiguren Laertes ble skapt av Shakespeare, siden det ikke finnes noen tilsvarende i noen av skuespillets kjente kilder.

Navnet er antakelig tatt fra Laertes, faren til Odyssevs i Homers dikt *[[Odysseen]]*.